नोटबंदी को लेकर भी प्रधानमंत्री नरेंद्र मोदी को राष्ट्रपति प्रणब मुखर्जी का साथ मिला। राष्ट्रपति प्रणब मुखर्जी ने इस साल गणतंत्र दिवस की पूर्व संध्या पर राष्ट्र को संबोधित कर सरकार की नीतियों का समर्थन किया। इस मौके पर उन्होंने नोटबंदी को भ्रष्टाचार से लड़ने का एक हथियार के रूप में चिन्हित किया और कहा कि लेन-देन के अधिक से अधिक नकदी रहित होने से अर्थव्यवस्था की पारदर्शिता बढ़ेगी। उन्होंने कहा कि ये कदम भारतीय अर्थव्यवस्था के लिए संभावनाओं के नए द्वार खोलेंगे।